Επίδραση ειδίκευσης και ηλικίας σε μηχανικά και νευρομυϊκά χαρακτηριστικά νεαρών αθλητριών
Authors: Ρουσάνογλου Ελισσάβετ 
Published: August 2021

ΕΙΣΑΓΩΓΗ. Βασικές σχέσεις της μηχανικής του μυός και της νευρομυϊκής δραστηριότητας (ΗΜΓ), όπως η μηκο-δυναμική (ΜΚΔ) και οι σχέσεις ΗΜΓ–δύναμη και ΗΜΓ–μυϊκό μήκος, έχουν εδραιωθεί για Μέγιστες Χρονικές Φάσεις Μυϊκής Συστολής (ΜΧΦΜΣ) (>500ms) και ίσως δεν είναι αντιπροσωπευτικές για εναρκτήριες ΧΦΜΣ (ΕΧΦΜΣ), αντίστοιχες των σύντομων χρόνων αθλητικής δράσης (~200ms). Παράλληλα υπάρχει έλλειμμα σχετικών πληροφοριών για δείγματα αθλητριών. Η εξέταση δείγματος νεαρών κοριτσιών διαφορετικής αθλητικής ειδίκευσης (ΕΙΔ) θα προσφέρει γνώση για τη διαμόρφωση των σχέσεων αυτών σε αθλήτριες που βρίσκονται σε αναπτυξιακή φάση, τόσο από φυσικής όσο και από τεχνικής πλευράς. Σκοπός της εργασίας ήταν να ελεγχθεί η επίδραση της αθλητικής ΕΙΔ και της ηλικίας σε μηχανικά και νευρομυϊκά χαρακτηριστικά νεαρών αθλητριών, σε ΕΧΦΜΣ. ΜΕΘΟΔΟΣ. Σαράντα μία αθλήτριες νεαρής ηλικίας (13-19ετών), των Αλμάτων του Κλασικού Αθλητισμού (Α) (n=20) και της Πετοσφαίρισης (Π) (n=20) καθώς και ομάδα Ελέγχου (Ε) αποτελούμενη από μη αθλούμενα κορίτσια (Ε) (n=20) συμμετείχαν στη μελέτη. Ορίσθηκαν 2 ηλικιακές κατηγορίες, με βάση την αγωνιστική κατηγοριοποίηση, οι Κορασίδες (Κ) (<16.5ετών) και οι νεάνιδες (Ν) (≥16.5ετών) Εφαρμόσθηκαν πρωτόκολλα: Σωματομετρίας, Δυναμομέτρησης (Ισομετρική-9 γωνιακές θέσεις (ΓΘ) ανά 10ο & Ισοκινητική-3 Γωνιακές Ταχύτητες (ΓΤ) 60-180-240ο/s), επιφανειακής ΗΜΓ (OM, ΕΣΩ-Π και ΕΞΩ-Π μηριαίος) και Δυναμογράφησης σε σταθμισμένες αλτικές δοκιμασίες (CMJ, SJ και DJ). Ο στατιστικός έλεγχος αφορούσε σε αναλύσεις: α) διάκρισης, β) συναρτησιακής προσαρμογής δεδομένων (γραμμικής και παραβολικής μορφής), γ) διασποράς (απλές και επαναληπτικές μετρήσεις) και δ) συσχέτισης Pearson Το επίπεδο σημαντικότητας ορίστηκε σε p ≤ .05. ΑΠΟΤΕΛΕΣΜΑΤΑ. Τα αποτελέσματα έδειξαν ότι: Α) Η ηλικία δεν διέκρινε τα σωματομορφικά, μηχανικά και νευρομυϊκά χαρακτηριστικά στις ομάδες Α και Π ενώ υπήρχαν σημαντικές ηλικιακές διαφορές στην ομάδα Ε, Β) Η επίδραση της ΕΙΔ ήταν σημαντική με υψηλότερες τιμές μηχανικών χαρακτηριστικών στην ομάδα Α ενώ μόνο η ΗΜΓ δράση του ΟΜ διέφερε σημαντικά μεταξύ Α και Π, Γ) Η ΜΚΔ σχέση σε ΕΧΦΜΣ εμφάνισε μετατόπιση προς μικρότερα μυϊκά μήκη (πλησιέστερα στην έκταση) και μείωση του ρυθμού μεταβολής της, συγκριτικά με τη ΜΔΚ για ΜΧΦΜΣ, Δ) Στις ΕΧΦΜΣ η ΗΜΓ δράση των ΟΜ, ΕΣΩ-Π και ΕΞΩ-Ο δεν ήταν παράλληλη ενώ βρέθηκε συστηματική ανταλλαγή δράσης του ΟΜ και ΕΞΩ-Π με τη δράση του ΕΣΩ-Π. Τέλος, οι σχέσεις Ρυθμού Ανάπτυξης Δύναμης (ΡΑΔ) μεταξύ ισομετρικής συνθήκης και δυναμικής (μον0-αρθρικής & πολυ-αρθρικής) συνθήκης αποτυπώνουν διαφορές λόγω ΕΙΔ που συνδέονται με την ΓΘ την ΓΤ εξέτασης. ΣΥΜΠΕΡΑΣΜΑΤΑ. Οι νεαρές αθλήτριες διαθέτουν ήδη από την μικρή ηλικιακή κατηγορία την προαπαιτούμενη σωματομορφική κατάσταση για μελλοντική επίτευξη υψηλών επιδόσεων. Η σημαντική επίδραση της αθλητικής ΕΙΔ αναδεικνύεται με τις υψηλότερες τιμές μηχανικών χαρακτηριστικών, τη υψηλότερη νευρομυϊκή δράση του ΟΜ, τη μικρότερη προς τ΄ αριστερά μετατόπιση της ΜΚΔ σχέσης για ΕΧΦΜΣ, στις αθλήτριες Α συγκριτικά με τις Π, αντιστοίχως. Επιπρόσθετα, η επίδραση της ΕΙΔ ενισχύεται με την ανάδειξη των ιδιαίτερων μηκο-δυναμικών και ταχο-δυναμικών απαιτήσεων κάθε αθλητικής ΕΙΔ, όπως αυτές αποτυπώνονται στις σημαντικές συσχετίσεις μεταξύ ΡΑΔ σε ισομετρικές συνθήκες, ΡΑΔ σε ισομετρικές συνθήκες και την απόδοση σε κάθετες αλτικές δοκιμασίες.